Aminu Saleh wani mai gudanarwa ne a Najeriya, tsohon Ministan Kudi na Najeriya, kuma babban sakatare a ma'aikatar tsaro ta Najeriya. Ya zama shugaban kwamitin karatun Alkur'ani na Kasa a shekara ta 2006. Shi dan asalin jihar Bauchi ne kuma ya yi aiki a wurare daban-daban a duka jihar da kuma matakin tarayya. Ya yi aiki a mulkin Obasanjo a shekarun 1970s da kuma na Abacha a cikin shekara ta 1992. Saleh shi ma mamallakin wani abin sha ne da ake kira "Brahma da Tandi Guarana"[ana buƙatar hujja] kuma mai hannun jari a wasu masana'antun da ke Najeriya. Ya jagoranci kirkirar, kafawa, samar da kudade da gudanar da Gidauniyar Man Fetur (PTF). Ya kasance memba na Vision a shekara ta 2010. An haife shi a shekara ta 1933 a Azare, karamar hukumar Katagum, jihar Bauchi, Sale ya halarci makarantar firamare a Azare a shekara ta 1941-44, makarantar sakandaren Bauchi a shekara ta 1944-49, ya halarci kwalejin horar da malamai a Zaria, a shekara ta 1950-51 ya halarci kwalejin mulki ta Zariya don difloma a kan lissafin a shekara ta 1956-57 .